smcproject/ml-wiki-sentences huggingface dataset:
സുൽത്താൻ ബിൻ സൽമാൻ ബിൻ അൽ സൗദ് ഇംഗ്ലീഷ് വിലാസം https://ml.wikipedia.org/wiki/Sultan_bin_Salman_Al_Saud
റോയൽ സൗദി എയർഫോഴ്സ് പൈലറ്റും, അമേരിക്കയുടെ ബഹിരാകാശ ദൗത്യമായ എസ്.ടി.എസ്-51-ജി യിലെ അംഗവുമായിരുന്നു സുൽത്താൻ ബിൻ സൽമാൻ ബിൻ അൽ സൗദ് .
സൗദ് രാജകുടുംബത്തിലെ അംഗം കൂടിയാണ് സുൽത്താൻ.
ബഹിരാകാശസഞ്ചാരം നടത്തുന്ന ആദ്യ അറബ് വംശജനും, ഇസ്ലാമുമാണ് സുൽത്താൻ.
ഒരു ബഹിരാകാശ വാഹനത്തിൽ സഞ്ചരിക്കുന്ന ഏറ്റവും പ്രായം കുറഞ്ഞ വ്യക്തി കൂടിയായിരുന്നു സുൽത്താൻ.
1956 ജൂൺ 27 ന് സൗദി അറേബ്യയിലെ റിയാദിലാണ് സുൽത്താൻ ജനിച്ചത്.
സൗദി അറേബ്യയുടെ ഇപ്പോഴത്തേ ഭരണാധികാരിയായ സൽമാൻ രാജാവിന്റെ രണ്ടാമത്തെ മകനാണ് സുൽത്താൻ.
സുൽത്താൻ ബിൻദ് തുർക്കി അൽ സുദൈരി ആണ് മാതാവ്.
റിയാദിലെ സ്കൂളിലായിരുന്നു സിൽത്താൻ തന്റെ പ്രാഥമിക വിദ്യാഭ്യാസം പൂർത്തിയാക്കിയത്.
അമേരിക്കയിലെ ഡെൻവർ സർവ്വകലാശാലയിൽ നിന്നും മാസ്സ് കമ്മ്യൂണിക്കേഷനിൽ സുൽത്താൻ തന്റെ ബിരുദം പൂർത്തിയാക്കി.
രാഷ്ട്രതന്ത്രവും, സാമൂഹ്യശാസ്ത്രവും പ്രധാനവിഷയങ്ങളായി, 1999 ൽ സിറാകുസ് സർവ്വകലാശാലയിൽ നിന്നും ബിരുദാനന്തരബിരുദവും കരസ്ഥമാക്കി.
1982 ൽ സൗദി അറേബ്യയുടെ വിവര മന്ത്രാലയത്തിൽ ഒരു ഗവേഷകനായിട്ടായിരുന്നു സുൽത്താൻ തന്റെ ഔദ്യോഗിക ജീവിതം ആരംഭിച്ചത്.
1984 വരേ അദ്ദേഹം ഈ ഉദ്യോഗത്തിൽ തുടർന്നു.
1984 ൽ ലോസ് ആഞ്ചൽസിൽ വച്ചു നടന്ന വേനൽക്കാല ഒളിംപിക്സിൽ പങ്കെടുത്ത സൗദി അറേബ്യൻ സംഘത്തിന്റെ മീഡിയ കമ്മിറ്റിയുടെ ഡെപ്യൂട്ടി ഡയറക്ടറായിരുന്നു സുൽത്താൻ.
ബഹിരാകാശയാത്ര
1958 ജൂൺ 17 മുതൽ ജൂൺ 24 വരെ, അമേരിക്കയുടെ ബഹിരാകാശ ദൗത്യമായ STS-51-G  ൽ ഒരു പേലോഡ് സ്പെഷലിസ്റ്റായി സുൽത്താൻ രാജകുമാരൻ യാത്ര ചെയ്തു.
തന്റെ 28 ആമത്തെ വയസ്സിലായിരുന്നു സുൽത്താൻ രാജകുമാരന്റെ ബഹിരാകാശയാത്ര.
ഇതോടെ, ബഹിരാകാശ യാത്ര നടത്തിയ ഏറ്റവും പ്രായം കുറഞ്ഞ വ്യക്തി എന്ന ബഹുമതിയും സുൽത്താന്റെ പേരിലായി.
സുൽത്താൻ സലാഹുദ്ദിൻ ഒവൈസി ഇംഗ്ലീഷ് വിലാസം https://ml.wikipedia.org/wiki/Sultan_Salahuddin_Owaisi
ഹൈദരാബാദിൽ നിന്നുള്ള ഒരു രാഷ്ട്രീയ നേതാവാണ് സുൽത്താൻ സലാഹുദ്ദിൻ ഒവൈസി .
ഓൾ ഇൻഡ്യ മജിലിസെ ഇത്തിഹാദുൽ മുസ്‌ലിമീന്റെ അദ്ധ്യക്ഷനായിരുന്നു.1984-മുതൽ 1999-വരെ തുടർച്ചയായി ആറുപ്രാവശ്യം ഹൈദരാബാദ് ലോകസഭാമണ്ഡലം നിന്നും ലോകസഭയിലെത്തി.2004മുതൽ അദ്ദേഹത്തിന്റെ പുത്രൻ അസദുദ്ദിൻ ഒവൈസിയാണ് ഈ മണ്ഡലത്തെ പ്രതിനിധീകരിക്കുന്നത്.
സുൽത്താൻ സുലെയ്മാൻ ഇംഗ്ലീഷ് വിലാസം https://ml.wikipedia.org/wiki/Suleiman_the_Magnificent
1520 മുതൽ 1566 വരെ ഒട്ടോമാൻ തുർക്കിയുടെ ഭരണാധികാരിയായിരുന്നു സുൽത്താൻ സുലെയ്മാൻ ( സുലെയ്മാൻ ഒന്നാമൻ ) (1494 നവംബർ 6 – 1566 സെപ്റ്റംബർ 5/6).
(ഒട്ടോമാൻ തുർക്കി: سليمان , തുർക്കി: Süleyman) കാനൂനി സുൽത്താൻ സുലെയ്മാൻ എന്നും അറീയപ്പെടുന്നു.
ഒട്ടോമാൻ സാമ്രാജ്യത്തിലെ പത്താമത്തേതും, ഏറ്റവുമധികം നാൾ ഭരണം നടത്തിയതുമഅയ സുൽത്താനാണ്‌ ഇദ്ദേഹം.
ഒട്ടോമാൻ നിയമസംഹിതകളെ അപ്പാടെ പരിഷ്കരിച്ച ഇദ്ദേഹം, പടിഞ്ഞാറൻ രാജ്യങ്ങളിൽ‍ സുലെയ്മാൻ ദ് മാഗ്നിഫിഷ്യന്റ് എന്നും, ഇസ്ലാമികലോകത്ത് നീതിദായകൻ എന്ന അർത്ഥത്തിൽ കാനൂനി (Arabic: القانونى‎, അൽ ഖ്വാനൂനി ) എന്നും അറിയപ്പെടുന്നു.
സുലെയ്മാന്റെ ഭരണകാലത്ത് ഒട്ടോമാൻ സാമ്രാജ്യം യുറോപ്പിലേക്ക് വ്യാപിച്ചു.
ഹംഗറി കീഴടക്കുകയും ഓസ്ട്രിയ ആക്രമിക്കുകയും ചെയ്തു.
ഇതിനു പുറമേ ബാഗ്ദാദും ഇറാഖും സാമ്രാജ്യത്തിന്റെ ഭാഗമാക്കി.
മൊറോക്കോ വരെയുള്ള ഉത്തരാഫ്രിക്കയുടെ മിക്ക ഭാഗങ്ങളും ഒട്ടോമാൻ മേൽകോയ്മ അംഗീകരിച്ചു .
സുലൈമാന്റെ നേതൃത്വത്തിൽ പരിഷ്കരിക്കപ്പെട്ട് ഒട്ടോമാൻ നാവികസേന മദ്ധ്യധരണ്യാഴിയുടെ പൂർ‌വ്വതീരം മുഴുവൻ ആധിപത്യം സ്ഥാപിച്ചു.
സ്പെയിനിന്റെ നാവികസേനയോട് കിടപിടിക്കാവുന്ന സേനയായിരുന്നു ഇത്.
അറബിക്കടലിൽ ഒട്ടോമാൻ സേന പോർച്ചുഗീസുകാർക്ക് വെല്ലുവിളിയുയർത്തി.
സുലൈമാന്റെ കാലത്ത് നിരവധി നിയമങ്ങൾ നടപ്പിൽ വരുത്തിയിരുന്നു.
സുലെയ്മാൻ തന്റെ സാമ്രാജ്യത്തിന്‌ നിയമദായകൻ എന്ന അർത്ഥത്തിൽ അൽ ഖ്വാനൂനി എന്ന് പേരിട്ടു.
വികസിച്ചുകൊണ്ടിരിക്കുന്ന തന്റെ സാമ്രാജ്യത്തിലെ ഭരണനടപടികളെ ഏകരൂപത്തിലാക്കുന്നതിനാണ്‌ ഈ നിയമങ്ങൾ നടപ്പിലാക്കിയത്.
പ്രത്യേകിച്ചും കൃഷിക്കാരെ നിർബന്ധിതതൊഴിലിനും അസാധാരണനികുതികളിൽ നിന്നും സമ്രക്ഷിക്കുന്നതിനും ഈ നിയമങ്ങൾ ഉപകരിക്കപ്പെട്ടു .
പതിനേഴാം നൂറ്റാണ്ടായപ്പോഴേക്കും ഒട്ടോമാൻ പ്രവിശ്യകളിലെ ഭരണക്രമങ്ങൾ നിലവാരത്തകർച്ച സംഭവിച്ചു.
സുലൈമാന്റെ ഭരണത്തേയും നീതിനിര്‌വഹണത്തേയും മാതൃകാരീതിയായി കണക്കാക്കപ്പെടുന്നു.
അവലംബം 1 2 Social Science, Our Pasts-II, NCERT Text Book in History for Class VII, Chapter 4, The Mughal Empire, Page 57, ISBN 817450724
സുൽത്താൻപൂർ
പഞ്ചാബ് സംസ്ഥാനത്തെ ഷഹീബ്സദ അജിത് സിംഗ് നഗർ ജില്ലയിലെ ഒരു വില്ലേജാണ് സുൽത്താൻപൂർ.
ഷഹീബ്സദ അജിത് സിംഗ് നഗർ ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് സുൽത്താൻപൂർ സ്ഥിതിചെയ്യുന്നത്.
സുൽത്താൻപൂർ വില്ലേജിന്റെ പരമാധികാരി സർപഞ്ചാണ് .
2011 ലെ ഇന്ത്യൻ കാനേഷുമാരി വിവരമനുസരിച്ച് സുൽത്താൻപൂർ ൽ 57 വീടുകൾ ഉണ്ട്.
ആകെ ജനസംഖ്യ 254 ആണ്.
ഇതിൽ 133 പുരുഷന്മാരും 121 സ്ത്രീകളും ഉൾപ്പെടുന്നു.
സുൽത്താൻപൂർ ലെ സാക്ഷരതാ നിരക്ക് 69.69 ശതമാനമാണ്.
സുൽത്താൻപൂർ ലെ 6 വയസ്സിനു താഴെയുള്ള കുട്ടികളുടെ എണ്ണം 35 ആണ്.
ഇത് സുൽത്താൻപൂർ ലെ ആകെ ജനസംഖ്യയുടെ 13.78 ശതമാനമാണ്.
ഇതിൽ 71 പുരുഷന്മാരും 3 സ്ത്രീകളും ഉണ്ട്.
2011 ലെ കാനേഷുമാരി പ്രകാരം 74.32 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 13.51 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
സുൽത്താൻപൂർ ലെ 68  പേരും പട്ടിക ജാതി വിഭാഗത്തിൽ പെടുന്നു.
ജനസംഖ്യാവിവരം വിവരണം ആകെ സ്ത്രീ പുരുഷൻ ആകെ വീടുകൾ 57 - - ജനസംഖ്യ 254 133 121 കുട്ടികൾ (0-6) 35 15 20 പട്ടികജാതി 68 31 37 പട്ടിക വർഗ്ഗം 0 0 0 സാക്ഷരത 69.69 % 57.63 % 42.37 % ആകെ ജോലിക്കാർ 74 71 3 ജീവിതവരുമാനമുള്ള ജോലിക്കാർ 55 52 3 താത്കാലിക തൊഴിലെടുക്കുന്നവർ 10 8 2 ഷഹീബ്സദ അജിത് സിംഗ് നഗർ ജില്ലയിലെ വില്ലേജുകൾ പുറത്തേക്കുള്ള കണ്ണികൾ ഷഹീബ്സദ അജിത് സിംഗ് നഗർ ജില്ലയിലെ വില്ലേജുകൾ അവലംബങ്ങൾ
സുൽത്താൻ ബാഹു ഇംഗ്ലീഷ് വിലാസം https://ml.wikipedia.org/wiki/Sultan_Bahu
സൂഫിവര്യനും കവിയുമായിരുന്നു സുൽത്താൻ ബാഹു .
(1630–1691).
ഇന്നത്തെ പാകിസ്താനിലുൾപ്പെട്ട് വരുന്ന പഞ്ചാബ് പ്രവിശ്യയിലാണ് അദ്ദേഹം ജനിച്ചത്.
സൂഫി ശാഖയിലെ ക്വാദിരി ധാരയാണ് അദ്ദേഹം പിന്തുടർന്നത്.
പേർഷ്യൻ ഭാഷയിൽ രചിച്ച നാൽപ്പതോളം കൃതികൾ അദ്ദേഹത്തിന്റേതായി കരുതപ്പെടുന്നുണ്ട്.
കൃതികൾ Abyat e Bahu Risala e Ruhi Sultan ul Waham Nur ul Huda Aql e Baidar Mahq ul Faqr Aurang e Shahi Jami ul Israr Taufiq e Hidiyat Kalid Tauheed Ain ul Faqr Israr e Qadri Kaleed e Jannat Muhqam ul Faqr Majalis un Nabi Muftah ul Arifeen Hujjat ul Israr Kashf ul Israar Mahabat ul Israr Ganj ul Israr Fazl ul Liqa Dewaan e Bahu അവലംബം
സർവത് അൽ ഹസ്സൻ ഇംഗ്ലീഷ് വിലാസം https://ml.wikipedia.org/wiki/Sarvath_al-Hassan
പാകിസ്താനി - ജോർദാൻ രാജകുടുംബാംഗവും ജോർദാനിലെ ഹസൻ ബിൻ തലാൽ രാജകുമാരന്റെ ഭാര്യയുമാണ്‌ സർവത് അൽ ഹസ്സൻ ( English : Sarvath al-Hassan .
1947 ജൂലൈ 24ന് ബ്രിട്ടീഷ് ഭരണ കാലത്തെ കൽക്കത്തയിൽ ജനിച്ചു.
ഇംഗ്ലണ്ട്, പോർച്ചുഗൽ, ഫ്രാൻസ്.
കാനഡ എന്നീ രാജ്യങ്ങളിൽ പാകിസ്താൻ അംബാസഡറായിരുന്ന മുഹമ്മദ് ഇഖ്റമുള്ളയാണ്  സർവത്തിന്റെ പിതാവ്.
ഇന്ത്യ-പാകിസ്താൻ വിഭജനകാലത്ത്  വിഭജന കമ്മിറ്റിയിൽ മുഹമ്മദ് അലി ജിന്നയോടൊപ്പമായിരുന്നു അദ്ദേഹം.
വിഭജനാന്തരം പാകിസ്താന്റെ പ്രഥമ വിദേശകാര്യ സെക്രട്ടറിയായി.
അദ്ദേഹത്തിന്റെ അവസാന കാലത്ത് കോമൺവെൽത്ത് ഇക്കണോമിക് കമ്മിറ്റി അധ്യക്ഷനായിരുന്നു.
കൊൽക്കത്തയിൽ ജനിച്ച ബീഗം ശായിസ്ത സുഹ്‌റവർദി ഇക്രാമുള്ളയാണ് സർവത്ത് രാജകുമാരിയുടെ മാതാവ്.
പ്രമുഖ എഴുത്തുകാരിയും പാകിസ്താൻ പാർലമെന്റിലെ ആദ്യത്തെ രണ്ടു വനിതാ അംഗങ്ങളിൽ ഒരാളുമായിരുന്നു ഇവർ.
പിൽകാലത്ത് മൊറോക്കോയിലെ പാകിസ്താൻ അമ്പാസഡറായിരുന്നു ബീഗം ശായിസ്ത.
ബംഗ്ലാദേശി അഭിഭാഷകയായ സൽമ സൊബ്ഹാൻ, ബ്രിട്ടീഷ് കനേഡിയൻ സിനിമാ നിർമ്മാതാവ് നാസ് ഇക്രാമുള്ള എന്നി സർവത്ത് രാജകുമാരിയുടെ കൂടപ്പിറപ്പുകളാണ്.
സ്വതന്ത്ര ഇന്ത്യയുടെ ആറാമത്തെ വൈസ് പ്രസിഡന്റും പതിനൊന്നാമത്തെ ചീഫ് ജസ്റ്റിസുമായിരുന്ന മുഹമ്മദ് ഹിദായത്തുള്ള സർവത്ത് രാജകുമാരിയുടെ പിതാവിന്റെ അമ്മാവൻ ആയിരുന്നു.
ബ്രിട്ടീഷ് ഭരണകാലത്തെ ബംഗാളിന്റെ അവസാന പ്രധാനമന്ത്രിയും സ്വതന്ത്ര പാകിസ്താന്റെ അഞ്ചാമത്തെ പ്രധാനമന്ത്രിയുമായിരുന്ന ഹുസൈൻ ശഹീദ് സുഹ്രവർധി സർവത്ത് രാജകുമാരിയുടെ മാതൃ അമ്മാവനാണ്.
14ആം നൂറ്റാണ്ടിൽ ജീവിച്ചിരുന്ന പേർഷ്യൻ സൂഫി തത്ത്വചിന്തകനായിരുന്ന ഷെയ്ഖ് ശഹാബുദ്ദീൻ സുഹ്‌റവർദി കുടുംബ പരമ്പരയിൽ ഉൾപ്പെട്ടതാണ് സർവ്വത്തിന്റെ മാതൃ കുടുംബം.
കാംബ്രിഡ്ജ് സർവ്വകലാശാലയിൽ നിന്ന് ബിരുദം നേടി.
1958ൽ ലണ്ടനിൽ വെച്ചാണ് ആദ്യമായി ഹസ്സൻ രാജകുമാരനുമായി കണ്ടുമുട്ടുന്നത്.
അന്ന് ഇരുവർക്കും 11 വയസ്സായിരുന്നു.
1968 ഓഗസ്റ്റ് 28ന് പാകിസ്താനിലെ കറാച്ചിയിൽ വെച്ച് ജോർദാനിലെ ഹസ്സൻ ബിൻ തലാലുമായുള്ള വിവാഹം നടന്നു.
ജോർദാനിലെ പുരാതന വീടുകളിൽ ഒന്നിൽ നാലു മക്കളുമായും കുടുംബ സമേതം ജീവിക്കുന്നു: മക്കൾ റഹ്മ രാജകുമാരി ( ജനനം - 1969 ഓഗസ്റ്റ് 13 ) സുമയ്യ രാജകുമാരി ( ജനനം - 1971 മെയ് 14 ) ബദിയ രാജകുമാരി ( ജനനം - 1974 മാർച്ച് 28 ) റാഷിദ് രാജകുമാരൻ (ജനനം - 1979 മെയ് 20) അവലംബം
സർവാധിപത്യം ഇംഗ്ലീഷ് വിലാസം https://ml.wikipedia.org/wiki/Dictatorship This article is part of the Politics series ഭരണസം‌വിധാനങ്ങൾ ഭരണസം‌വിധാനങ്ങളുടെ പട്ടിക Anarchy Aristocracy Communist state Confederation Corporatism Consociationalism Demarchy ജനാധിപത്യം Direct Representative Consensus Despotism Dictatorship ഏകാധിപത്യം Military / Military junta Right-wing Authoritarianism Totalitarianism Ethnic democracy Ethnocracy Exilarchy Fascism Federation Feudalism Gerontocracy Kleptocracy Kratocracy Kritocracy / Kritarchy Logocracy Magocracy Meritocracy Geniocracy Minarchism / Night Watchman Monarchy Absolute Constitutional/Limited Diarchy/Co-Kingship Noocracy Ochlocracy/Mobocracy Oligarchy Panarchism Parliamentary Plutocracy Presidential Puppet state റിപ്പബ്ലിക്ക് Crowned Capitalist Constitutional Federal Parliamentary Dependent head of state Federal Socialist state Sociocracy Technocracy Cyberocracy Netocracy Thalassocracy Theocracy Islamic state Theodemocracy Timocracy Tribal Chiefdom Tyranny Union Politics portal ക സ തി
സർവാധികാരങ്ങളും കയ്യാളുന്ന ഒരു വ്യക്തിയാലോ, ഒരു ചെറുസംഘത്താലോ  നിയന്ത്രിക്കപ്പെടുന്ന ഒരു സ്വേച്ഛാധിപത്യ ഭരണകൂട രൂപത്തെ സർവാധിപത്യം (dictatorship) എന്ന് പറയാം.
സർവാധിപതി (dictator)
സർവ്വാധിപത്യം എന്ന വാക്കിന് പ്രധാനമായും താഴെ പറയുന്ന വിവക്ഷകളാണുള്ളത് : റോമൻ റിപ്പബ്ലിക്കിൽ അടിയന്തരാവസ്ഥക്കാലത്ത് സർവ അധികാരങ്ങളും നിക്ഷിപ്തമാക്കിക്കൊണ്ട് നിയമിക്കപ്പെട്ടിരുന്ന റോമൻ ഡിക്ടേറ്റർ ഉദ്യോഗസ്ഥനിൽ നിന്നാണ് സർവ്വാധിപത്യം എന്ന പദം ആവിർഭവിച്ചത്.
ഇവർക്ക് യഥാർത്ഥത്തിൽ നിയമപരമായല്ലാതെ, സ്വേച്ഛാപരമായോ ഉത്തരവാദിത്തരഹിതമായോ ആയ അധികാരങ്ങളായിരുന്നില്ല ഉണ്ടായിരുന്നത്.
സർവ്വാധികാരങ്ങളും കൈയ്യാളുന്ന ഒരു വ്യക്തി അല്ലെങ്കിൽ ഒരു ചെറുസംഘം നിയന്ത്രിക്കുന്ന ഭരണകൂടരൂപം.
ഇയാൾ അല്ലെങ്കിൽ ഇവർ ജനങ്ങളുടെ ഒട്ടുമിക്ക സ്വാതന്ത്ര്യങ്ങളും കവർന്നെടുക്കുകയും അധികാരം ബലപ്രയോഗത്തിലൂടെയോ, പരമ്പരാഗതമായോ നിലനിർത്തുകയും ചെയ്യും.
സമകാലീന സാഹചര്യത്തിൽ, രാജ്യത്തെ രാഷ്ട്രീയ - സാമൂഹ്യ ഘടകങ്ങളാലോ, ഭരണഘടനയാലോ, നിയമങ്ങളാലോ നിയന്ത്രിക്കപ്പെടാത്ത നേതൃത്വത്തിൻ കീഴിലുള്ള ഭരണമാണ് ഒരു രാജ്യത്ത് നടക്കുന്നതെങ്കിൽ അവിടെ സ്വേച്ഛാധിപത്യമാണുള്ളതെന്ന് വിവിക്ഷിക്കപ്പെടുന്നു.
അവലംബം ↑ http://en.wikipedia.org/wiki/Dictatorship ↑ ദി ഏജ് ഓഫ് എൻലൈറ്റൻഡ് ഡെസ്പോട്സ് 1660-1789, ജോൺസൺ.
സർവീസസ് ഇംഗ്ലീഷ് വിലാസം https://ml.wikipedia.org/wiki/Services_Sports_Control_Board
ഇന്ത്യയിലെ മൂന്ന് സൈനിക വിഭാഗങ്ങൾക്കായുള്ള ഒരു പ്രത്യേക വിംഗാണ് സർവീസസ് സ്പോർട്സ് കണ്ട്രോൾ ബോർഡ് (Services Sports Control Board (SSCB)).
സൈന്യത്തിൽ ചേരുന്ന കായിക താരങ്ങൾക്കായുള്ള ഒരു ബോർഡായി പ്രവർത്തിക്കുന്നു.
ദേശീയ ഗെയിംസുകളിൽ സർവീസസ് എന്ന പേരിലാണ് ഈ ബോർഡിന് കീഴിലുള്ള കായിക താരങ്ങൾ പങ്കെടുക്കുന്നത്.
യു.കെ.യിലെ എ.എസ്.സി.ബി മാത്രകയിൽ 1919 മാർച്ചിൽ ആർമി സ്പോർട്സ് കണ്ട്രോൾ ബോർഡ് (ഇന്ത്യ) എന്ന പേരിലാരംഭിച്ചു.
1945 ഏപ്രിൽ 3-ന് മൂന്ന് സൈനിക വിഭാഗങ്ങളിലേയും സ്പോർട്സ് ബോർഡുകളെ ലയിപ്പിച്ച്  സർവീസസ് സ്പോർട്സ് കണ്ട്രോൾ ബോർഡ് നിലവിൽ വന്നു.
പ്രസിഡന്റ് - ഡയറക്ടർ ഒഫ് മിലിട്ടറി ട്രെയിനിംഗ്, ആർമി ഹെഡ് ക്വാർട്ടേർസ്
അംഗങ്ങൾ - ആർമി, നേവി, എയർ ഫോർസ് എന്നീ മൂന്ന് വിഭാഗങ്ങളിൽ നിന്ന് ഓരോ ഓഫീസർമാർ.
സെക്രട്ടറി - മിലിട്ടറി ട്രെയിനിംഗ് ഡയറക്റ്ററേറ്റിൽ നിന്നുള്ള ഒരു ഓഫീസർ, ആർമി ഹെഡ് ക്വാർട്ടേർസ്
1947 - ചീഫ് ഒഫ് സ്റ്റാഫ് കമ്മിറ്റി നടത്തിയ പുന‌ക്രമീകരണത്തിലൂടെ സർവീസസിനെ മൂന്ന് വർഷം വീതം ഓരോ വിഭാഗങ്ങൾ നിയന്ത്രിക്കുന്ന തരത്തിലാക്കി മാറ്റിയിട്ടുണ്ട്.
പ്രസിഡന്റ്, സെക്രട്ടറി എന്നിവർക്ക് മൂന്ന് വർഷവും മൂന്ന് വിഭാഗങ്ങളിലും നിന്നുള്ള ഓരോ ജോയിന്റ് സെക്രട്ടറിമാർക്ക്, നാല് വർഷം കാലാവധിയും നിജപ്പെടുത്തിയിരിക്കുന്നു.
പുറത്തേക്കുള്ള കണ്ണികൾ Services Sports Control Board  - Official Site Archived 2015-02-13 at the Wayback Machine .
Services Sports Control Board - History Archived 2015-02-14 at the Wayback Machine .
സർവാനന്ദ സോനോവൽ ഇംഗ്ലീഷ് വിലാസം https://ml.wikipedia.org/wiki/Sarbananda_Sonowal
ആസാമിന്റെ നിലവിലെ മുഖ്യമന്ത്രിയും മുൻ കേന്ദ്രമന്ത്രിയുമാണ്.
സർവാനന്ദ സോനോവൽ (26 ജൂൺ 1969).
പതിനാലാം ലോക്സഭയിലേക്ക് ആസാമിലെ ലഖിംപൂർ ലോക്സഭാ മണ്ഡലത്തിൽ നിന്ന് തെരഞ്ഞെടുക്കപ്പെട്ടിരുന്നു.
അതിനെത്തുടർന്ന് യുവജനം, സ്പോർട്സ്, തൊഴിൽ എന്നീ വകുപ്പുകളുടെ സ്വതന്ത്രച്ചുമതലയുള്ള സഹമന്ത്രിയായി പ്രവർത്തിച്ചിരുന്നു.
ബി.ജെ.പി. ആസാം സംസ്ഥാന പ്രസിഡന്റും ദേശീയ എക്സിക്യൂട്ടീവ് അംഗവുമാമായിരുന്നു.
1969 ജൂൺ 26-ന് ജനിച്ച സോനോവാൽ 1992 മുതൽ 1999 വരെ ആസാം ഗണ പരിഷത്തിന്റെ വിദ്യാർത്ഥി വിഭാഗമായ ആൾ ആസാം സ്റ്റുഡന്റ്സ് യൂണിയന്റെ പ്രമുഖ നേതാവായിരുന്നു. 'ജാതീയ നാക്'  എന്ന് 'ആസു'  അ​ണികൾക്കിടയിൽ അറിയപ്പെട്ടിരുന്ന സോനോവൽ, 2011 ജനുവരിയിൽ  ബി.ജെ.പി ക്ഷണം സ്വീകരിച്ച് അതിലേക്കു ചേർന്നു.
2001-2004 കാലയളവിൽ ആസാം നിയമസഭാംഗമായിരുന്നു.
അവലംബം ↑ Modi does a balancing act ↑ http://www.telegraphindia.com/1110209/jsp/northeast/story_13555243.jsp പുറം കണ്ണികൾ Home Page on the Parliament of India's Website --
സർവീസസ് ക്രിക്കറ്റ് ടീം ഇംഗ്ലീഷ് വിലാസം https://ml.wikipedia.org/wiki/Services_cricket_team
സർവീസസ് ക്രിക്കറ്റ് ടീം ഒരു ഇന്ത്യൻ ആഭ്യന്തര ക്രിക്കറ്റ് ടീമാണ്.
രഞ്ജി ട്രോഫി ക്രിക്കറ്റിൽ മൂന്നാം ഗ്രൂപ്പായ സി ഗ്രൂപ്പിലാണ് ഈ ടീം ഊൾപ്പെടുന്നത്.
യാശ്പാൽ സിങ്ങാണ് ഈ ടീമിന്റെ ക്യാപ്റ്റൻ.
ഇപ്പോഴത്തെ ടീം സർബജിത്ത് സിങ് യാശ്പാൽ സിങ് (c) ജസ്വീർ സിങ് ബ്രിജേഷ് കുമാർ വിഷ്ണു തിവാരി മുംതാസ് ഖാദിർ സന്ദീപ് കുമാർ അരുൺ ശർമ ഫാസിൽ മൊഹമ്മദ് സഞ്ജീവ് മിശ്ര ഇർഫാൻ ഖാൻ സച്ചിൻ നട്കർണി ഷോമിക് ചാറ്റർജി സുരാജ് യാദവ് അവലംബം http://www.cricinfo.com/db/NATIONAL/IND/HISTORY/ http://www.cricinfo.com/db/ARCHIVE/2005-06/IND_LOCAL/RANJI/SQUADS/
സർവേ ഓഫ് ഇന്ത്യ ഇംഗ്ലീഷ് വിലാസം https://ml.wikipedia.org/wiki/Survey_of_India float
ഭൂപടരചനക്കും ഭൂസർവേ നടത്തുന്നതിനുമുള്ള ഇന്ത്യയിലെ കേന്ദ്രീയസമിതിയാണ്‌ സർവേ ഓഫ് ഇന്ത്യ.
ഉത്തരാഖണ്ഡ് സംസ്ഥാനത്തിലെ ഡെറാഡൂണിലാണ്‌ ഇതിന്റെ ആസ്ഥാനം.
1767-ൽ ബ്രിട്ടീഷ് ഈസ്റ്റ് ഇന്ത്യ കമ്പനിയുടെ അധീനതയിലുള്ള പ്രദേശങ്ങളുടെ കണക്കെടുക്കുന്നതിനായി ആരംഭിച്ച സ്ഥാപനമാണിത്.
ഇന്ത്യാഗവണ്മെന്റിന്റെ കീഴിലുള്ള ഏറ്റവും പഴയ സാങ്കേതികവിഭാഗങ്ങളിലൊന്നുമാണിത്.
ഇന്ത്യയുടെ ഭൂപ്രദേശങ്ങൾ ശാസ്ത്രീയമായ രീതിയിൽ സർവേ നടത്തുകയും ഭൂപടങ്ങൾ നിർമ്മിക്കാനാരംഭിക്കുകയും ചെയ്തത് ഈസ്റ്റ് ഇന്ത്യാ കമ്പനിയുടെ കാലത്താണ്‌.
ക്യാപ്റ്റൻ ജെയിംസ് റെന്നെൽ , വില്ല്യം ലാംബ്റ്റൺ തുടങ്ങിയ ബ്രിട്ടീഷ് സൈനികോദ്യോഗസ്ഥരായിരുന്നു ഈ രംഗത്തെ അതികായർ.
ആദ്യകാല തദ്ദേശഭരണാധികാരികൾ അവരുടെ ഭരണപ്രദേശങ്ങളിലെ ഭൂപടങ്ങൾ തയ്യാറാക്കിയിരുന്നെങ്കിലും അവ സമഗ്രമായിരുന്നില്ല.
നികുതി കണക്കാക്കുന്നതിനായി പാതകളുടെയും കൃഷിയിടങ്ങളുടേയും വിവരങ്ങൾ മാത്രമേ ഇതിൽ ഉൾക്കൊണ്ടിരുന്നുള്ളൂ.
ഇന്ത്യയുടെ കടൽത്തീരങ്ങളുടെ വിശദമായ ഭൂപടങ്ങൾ സമുദ്രസഞ്ചാരികൾ തയ്യാറാക്കിയിരുന്നെങ്കിലും ഉൾനാടുകളെക്കുറീച്ചുള്ള അറിവ് കൃത്യതയില്ലാത്ത ഭൂപടങ്ങളിലും ലിഖിതരേഖകളിലും മാത്രമായി ഒതുങ്ങി.
ബംഗാൾ , ബ്രിട്ടീഷുകാരുടെ അധീനതയിലായതിനു ശേഷമാണ്‌ ഇന്ത്യയുടെ ഭൂപടനിർമ്മാനത്തിനുള്ള ആദ്യത്തെ പ്രധാന നടപടിയുണ്ടായത്.
1767-ൽ ബംഗാളിലെ ഗവർണറായിരുന്ന റോബർട്ട് ക്ലൈവ് , മേഖലയിലെ ബ്രിട്ടീഷ് അധികാരപ്രദേശത്തിന്റെ ഭൂപടം നിർമ്മിക്കുന്നതിന്‌ ക്യാപ്റ്റൻ ജെയിംസ് റെന്നലിനെ ബംഗാളിലെ സർവേയർ ജനറൽ ആയി നിയമിച്ചു.
പത്തു വർഷമെടുത്ത് സർവേ നടത്തി ബംഗാളിന്റെ ആദ്യ ഭൂപടം റെന്നൽ പുറത്തിറക്കി.
സർവേ ഉപകരണങ്ങളുമായി നേരിട്ട് സർവേ നടത്തുന്നതിനു പുറമേ പര്യടനങ്ങൾക്കായി പോകുന്ന സൈനികരിൽ നിന്നും അവർ സഞ്ചരിച്ച പാതകളുടേ ദൂരവും ദിശയും അന്വേഷിച്ചെടുത്തുമാണ്‌ ഈ ഭൂപടം റെന്നൽ പൂർത്തിയാക്കിയത്.
1801-ൽ ഇന്ത്യയുടേ ഒരു സമ്പൂർണ സർവേക്ക് പദ്ധതിയിടുകയും മറ്റൊരു സൈനികോദ്യോഗസ്ഥനായിരുന്ന വില്ല്യം ലാംബ്റ്റണിന്റെ നേതൃത്വത്തിൽ ആരംഭിക്കുകയും ചെയ്തു.
മദ്രാസിൽ നിന്ന് ആരംഭിച്ച ഈ തിയോഡലൈറ്റ് സർവേ ദക്ഷിണേന്ത്യയുടേയും മദ്ധ്യേന്ത്യയുടേയും ഭൂരിഭാഗവും പൂർത്തിയാക്കി.
1823-ൽ ഈ സർവേ പുരോഗമിച്ചുകൊണ്ടിരിക്കവേ ലാംബ്റ്റൺ മരണമടഞ്ഞു.
ലാംബ്റ്റണിന്റെ പിൻഗാമിയായി വന്ന ജോർജ്ജ് എവറസ്റ്റ് (ഇദ്ദേഹത്തിന്റെ പേരാണ്‌ എവറസ്റ്റ് കൊടുമുടിക്ക് നൽകിയിരിക്കുന്നത്) ഈ പദ്ധതി തുടർന്നു.
അങ്ങനെ പത്തൊമ്പതാം നൂറ്റാണ്ടിന്റെ അവസാനത്തോടെ ഇന്ത്യയുടെ സമ്പൂർണമായ ഭൂപടനിർമ്മാണം പൂർത്തിയായി.
(Great Triangulation Survey).
ഇന്ത്യക്കാരായ നിരവധി പ്ലേൻ ടേബ്ലിങ് സംഘങ്ങളുടെ സഹായത്തോടെയാണ്‌ ഈ ഭൂപടനിർമ്മാണം പൂർത്തിയായത് ‌.
1860-ഓടേ ഇന്ത്യയിലെ ഭൂപടനിർമ്മാണം ഏതാണ്ട് പൂർത്തിയാകാറായി.
ഈ കാലയളവിൽ സർവേ ഓഫ് ഇന്ത്യ രൂപവത്കരിക്കപ്പെട്ടു (1867).
ഇതിനു ശേഷം ഇന്ത്യയുടെ അതിരിനു പുറത്തെ പ്രദേശങ്ങളിലും ഭൂപടങ്ങൾ നിർമ്മിക്കുന്നതിനുള്ള ശ്രമങ്ങൾ ആരംഭിച്ചു.
ചൈനയുടേ വിലക്ക് മറീകടന്ന് തിബറ്റിന്റെ ഭൂപടം നിർമ്മിക്കുന്നതിന്‌ പണ്ഡിറ്റ് നയിൻ സിങ് എന്നും എ. കുമയുൻ എന്നും വിളിക്കുന്ന ഒരു അദ്ധ്യാപകനെ ബുദ്ധസന്യാസിയായി വേഷം കെട്ടിച്ച് തിബറ്റിലേക്കയച്ചു.
പലവട്ടം ഇദ്ദേഹം ഇന്ത്യയിൽ നിന്ന് ലാസയിലേക്ക് സഞ്ചരിക്കുകയും ഓരോ സഞ്ചാരവേളയിലും ദൂരവും ദിശയും കുറിച്ച് സർ‌വേ നടത്തുകയും ചെയ്തു.
ഇദ്ദേഹത്തിന്റെ കൈയിലുണ്ടായിരുന്ന ലാമാ പ്രാർത്ഥനാ ചക്രത്തിൽ സാധാരണയുണ്ടാകേണ്ട പ്രാർത്ഥനാചുരുളൂകൾക്കു പകരം വടക്കുനോക്കിയന്ത്രമാണ്‌ ഉണ്ടായിരുന്നത്.
അതുപോലെ പ്രാർത്ഥനാമാലയിൽ 108 മുത്തുകൾക്കു പകരം യാത്രയുടെ വേഗതയും മറ്റും എണ്ണിത്തിട്ടപ്പെടുത്തുന്നതിന്‌ 100 മുത്തുകൾ മാത്രമാണ്‌ ഉണ്ടായിരുന്നത്.
പണ്ഡിറ്റ് നയിൻ സിങ്ങിന്റെ ഈ യാത്രകൾ മൂലം തിബറ്റിന്റെ ഏകദേശം കൃത്യമായ ഭൂപടം തയ്യാറാക്കാൻ സർവേ ഓഫ് ഇന്ത്യക്ക് കഴിഞ്ഞു.
ഇതിനുശേഷം പലരേയും ഇത്തരം ചാരസർവേക്കായി അയച്ചിരുന്നു (പണ്ഡിറ്റ് എന്നായിരുന്നു ഇത്തരക്കാരെ എല്ലാവരേയും വിളിച്ചിരുന്നത്).
ഇതിൽ ചിലരൊന്നും തിരിച്ചെത്തിയില്ല.
വടക്കുപടീഞ്ഞാറൻ അതിർത്തിപ്രദേശങ്ങളുടെ ഭൂപടനിർമ്മാണവും വളരെ വിഷമം പിടിച്ചതായിരുന്നു.
ഇരുപതാം നൂറ്റാണ്ടിന്റെ ആദ്യം മാത്രമാണ്‌ പഠാണികളുടെ ആവാസമേഖലയുടെ സാമാന്യം കൃത്യതയുള്ള ഭൂപടം നിർമ്മിക്കപ്പെട്ടത്.
ഒന്നാം ലോകമഹായുദ്ധത്തിനു ശേഷം വടക്കുപടീഞ്ഞാറൻ ആദിവാസിമേഖലയുടെ ഭൂപടം നിർമ്മിക്കുന്നതിനായി ചിരാഗ് ഷാ പുറപ്പെട്ടു.
ഇദ്ദേഹത്തിന്റെ ആദ്യത്തെ ക്യാമ്പ് ഗിരിനിവാസികൾ തീവച്ചു നശിപ്പിച്ചെങ്കിലും ഒരു പഠാൻ തലവൻറ്റെ സംരക്ഷണം അദ്ദേഹത്തിന്‌ പിന്നീട് ലഭിക്കുകയും ചെയ്തു.
1905 മുതൽ 1939 വരെയുള്ള കാലയളവിൽ പ്ലേൻ ടേബ്ലിങ് രീതിയിൽ നിന്നും മാറി വിമാനങ്ങളിൽ നിന്നുള്ള ചിത്രങ്ങളെ ഭൂപടനിർമ്മാണത്തിന്‌ ആശ്രയിക്കാൻ തുടങ്ങി.
ഒന്നാം ലോകമഹായുദ്ധകാലത്തുതന്നെയാണ്‌ ദുർഘടമായ വനമേഖലകളുടേയും മറ്റും ഭൂപടങ്ങൾ നിർമ്മിക്കുന്നതിന്‌ ഈ രിതി അവലംബിക്കാൻ തുടങ്ങിയത് .
അവലംബം 1 2 {{ cite book }} : Cite has empty unknown parameter: | coauthors= ( help ) പുറത്തേക്കുള്ള കണ്ണികൾ ഔദ്യോഗിക വെബ് സൈറ്റ്
സർവ സേവാ സംഘം ഇംഗ്ലീഷ് വിലാസം https://ml.wikipedia.org/wiki/Sarva_Seva_Sangh
ഇന്ത്യൻ നാഷണൽ കോൺഗ്രസ്സ് പ്രസ്ഥാനം സാധാരണ രാഷ്ട്രീയ കക്ഷിയായി മാറിയതോടെ കക്ഷിരാഷ്ട്രീയ താൽ‍പര്യമില്ലാത്ത ഗാന്ധിയൻമാരായ നിർ‍മാണപ്രവർ‍ത്തകർ  രൂപവൽക്കരിച്ചതാണു് സർവ സേവാ സംഘം .1948 മാർച്ചിൽ  വാർദ്ധയിലെ സേവാഗ്രാമിൽ ചേർ‍ന്ന ഗാന്ധിയൻ നിർ‍മാണപ്രവർ‍ത്തകരുടെ യോഗത്തിൽ ഇതു് സ്ഥാപിതമായി.
ആചാര്യ വിനോബാ ഭാവേ അതിന്റെ പ്രധാനനേതാവായി.
മഹാത്മാഗാന്ധി രക്തസാക്ഷിയായ ഉടനെതന്നെ, 1948 ഫെബ്രുവരി 21,22 തീയതികളിൽ നവ ദില്ലിയിൽ ‍ ചേർ‍ന്ന എ ഐ സി സി സമ്മേളനം കോൺഗ്രസ്സ് ഭരണഘടനയിൽ ഭേദഗതിവരുത്തി കോൺഗ്രസ്സിനുള്ളിലെ മറ്റു് കക്ഷികളെയും സംഘടനകളെയും പുറന്തള്ളിയാണു് ഇന്ത്യൻ നാഷണൽ കോൺഗ്രസ്സ് സാധാരണ രാഷ്ട്രീയ കക്ഷിയായി മാറിയതു്.
ഇതു് മഹാത്മാ ഗാന്ധിയുടെ ആഗ്രഹത്തിനു് വിപരീതമായ നടപടിയായി കരുതിയ ഗാന്ധിയൻമാരായിരുന്നു സർവ സേവാ സംഘത്തിനു് പിന്നിൽ അണിനിരന്നതു് .
1947-ൽ‍ സ്വാതന്ത്ര്യം നേടിയതോടെ കോൺഗ്രസ്സിന്റെ ലക്ഷ്യം നേടിയെന്നും സർവോദയ സമൂഹ സൃഷ്ടിയ്ക്കു് വേണ്ടിയുള്ള ലോക സേവാ സംഘം (ജന സേവാ സംഘം) ആയി ഇന്ത്യൻ നാഷണൽ കോൺഗ്രസ്സ് മാറണമെന്നും മഹാത്മാ ഗാന്ധി അഭിപ്രായപ്പെട്ടിരുന്നു.
ഭൂദാന പ്രസ്ഥാനം
ആചാര്യ വിനോബാ ഭാവേ നടത്തിയ അഖിലേന്ത്യാ പദയാത്രയോടെ ആരംഭിച്ച ഭൂദാന പ്രസ്ഥാനം വമ്പിച്ച ചലനങ്ങളുണ്ടാക്കി.
1957-ൽ സോഷ്യലിസ്റ്റ് നേതാവ് ജയപ്രകാശ് നാരായണൻ സർവ സേവാ സംഘത്തിൽ ചേർ‍ന്നു.
സമ്പൂർണ വിപ്ലവ പ്രസ്ഥാനം
1974-ൽ ജയപ്രകാശ് നാരായണൻ ആരംഭിച്ച സമ്പൂർ‍ണ വിപ്ലവ പ്രസ്ഥാനം ഇന്ത്യൻ‍രാഷ്ട്രീയത്തെ മാറ്റിമറിച്ചു.
സമ്പൂർ‍ണ വിപ്ലവ പ്രസ്ഥാനത്തോടും വിനോബാ ഭാവേ താല്പര്യം കാണിക്കാതിരുന്നതു് സർവ സേവാ സംഘത്തിൽ പ്രതിസന്ധിയുണ്ടാക്കുമെന്നു് കരുതപ്പെട്ടെങ്കിലും അദ്ദേഹം സംഘടനയെ പിളർ‍ത്താൻ മുതിർ‍ന്നില്ല.
സർവ സേവാ സംഘത്തിന്റെ സംസ്ഥാനഘടകങ്ങൾ സർവോദയ മണ്ഡലം എന്നാണറിയപ്പെടുന്നതു്.
സർവകലാശാല (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Sarvakalasala_(film)
മോഹൻലാൽ നായകനായി 1987 - ൽ പുറത്തിറങ്ങിയ മലയാളചലച്ചിത്രമാണ് സർവകലാശാല .
ഇതിന്റെ തിരക്കഥ, സംഭാഷണം, സംവിധാനം നിർവഹിച്ചിരിക്കുന്നത് വേണു നാഗവള്ളിയാണ് .
മോഹൻലാൽ , ജഗതി ശ്രീകുമാർ , സുകുമാരൻ , അടൂർ ഭാസി , സീമ , മണിയൻ പിള്ള രാജു തുടങ്ങിയവർ പ്രധാന കഥാപാത്രങ്ങളായി അഭിനയിച്ച ഈ ചിത്രത്തിലെ ഗാനങ്ങൾ കാവാലവും രചിച്ചതും എം.ജി. രാധാകൃഷ്ണൻ ഈണമിട്ടതുമാണ്.
താരനിര അഭിനേതാവ് കഥാപാത്രം മോഹൻലാൽ ലാൽ ജഗതി ശ്രീകുമാർ ഫാദർ: കുട്ടനാട് സുകുമാരൻ കുറുപ്പ് അടൂർ ഭാസി കോളേജ് പ്രിൻസിപ്പാൾ സീമ ശാരദാമണി ഗണേഷ് കുമാർ പഞ്ചാര മണിയൻ പിള്ള രാജു ചക്കര ശ്രീനാഥ് ജീവൻ ലിസി ജ്യോതി നെടുമുടി വേണു ആശാൻ ഇന്നസെന്റ് പി.ഡി ടി.പി. മാധവൻ സൈക്യാട്രിസ്റ്റ് ശങ്കരാടി ഫാദർ: ചാണകത്തറ സുകുമാരി ലീലാമ്മ സന്ധ്യ ഗായത്രി ജലജ സിസ്റ്റർ അല്ഫോൻസ ജഗദീഷ് നജീബ് നന്ദു ജോസ് എബ്രഹാം രാമു ഇൻസ്പെക്ടർ ഗാനങ്ങൾ വരികൾ: കാവാലം നാരായണപ്പണിക്കർ ഈണം: എം ജി രാധാകൃഷ്ണൻ നമ്പർ.
പാട്ട് പാട്ടുകാർ രാഗം 1 അത്തിന്തോ തെയ്യന്താരോ എം ജി ശ്രീകുമാർ 2 അതിരുകാക്കും നെടുമുടി വേണു 3 പനിനീർപ്പൂവിതളിൽ യേശുദാസ് , കെ.എസ്. ചിത്ര 4 പൊരുന്നിരിക്കും ചൂടിൽ ലത രാജു , എൻ. ലതിക അവലംബം പുറംകണ്ണികൾ സർവകലാശാല(1987) വിഡിയോ യൂട്യൂബിൽ സർവകലാശാല(1987) ഇന്റർനെറ്റ് മൂവി ഡാറ്റാബേസിൽ
സർവത്ര ബ്രിഡ്ജ് സിസ്റ്റം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
പൂർണമായും തദ്ദേശീയമായി നിർമ്മിച്ച മൊബൈൽ പാലമാണ് സർവ്വത്ര.
മേക്ക് ഇൻ ഇന്ത്യ പദ്ധതിയിൽ കേന്ദ്ര പൊതുമേഖലാ സ്ഥാപനമായ ഭാരത് എർത്ത് മൂവേഴ്സ് ലിമിറ്റഡ് കഞ്ചിക്കോട് യൂണിറ്റിലാണ് പാലം നിർമ്മിച്ചത്.
യുദ്ധ മുഖങ്ങളിലും പ്രകൃതി ദുരന്ത മേഖലകളിൽ ഉപയോഗിക്കാവുന്ന താൽക്കാലിക പാലങ്ങൾ ആണിത്.
സേനയുടെ മുന്നേറ്റത്തിന് ജലാശയങ്ങൾ കിടങ്ങുകൾ എന്നിവ വിഘാതമായി വരുമ്പോൾ ഇവ താൽക്കാലികമായി നിർമ്മിച്ച മുന്നേറ്റം സുഗമമാക്കാം.
ദുരന്ത നിർമ്മാണ പ്രവർത്തനങ്ങളിലും ഉപയോഗിക്കാനാകും.
75 മീറ്റർ ആണ് പാലത്തിന്റെ നീളം.
ആവശ്യമെങ്കിൽ കൂട്ടുകയോ കുറയ്ക്കുകയോ ചെയ്യാം.
65 ടൺ വരെ ഭാരം വഹിക്കാൻ ആകും.
പരമാവധി രണ്ട് അരമണിക്കൂറിനുള്ളിൽ സർവ്വത്ര പാലം നിർമ്മിക്കാം.
ഇതിന്റെ സാങ്കേതികവിദ്യ വികസിപ്പിച്ചത് ഡിആർഡിഒ ആണ്.
ഏത് സാഹചര്യത്തിലും ഉപയോഗിക്കാൻ സാധിക്കുന്നതിനാലാണ് പാലത്തിന് സർവ്വത്ര എന്ന പേര് നൽകിയത്
സർവാംഗാസനം ഇംഗ്ലീഷ് വിലാസം https://ml.wikipedia.org/wiki/Sarvangasana പ്രമാണം:VicSkumSarvanga1978.jpg സർവാംഗാസനം
ഇംഗ്ലീഷിൽ Shoulder Stand Pose എന്നു പറയുന്നു.
മലർന്നു  കിടക്കുക.
കാലുകൾ ചേത്തുവയ്ക്കുക.
കൈകൾ രണ്ടും ശരീരത്തിന്റെ ഇരുവശങ്ങളിലായി നിലത്ത് പതിച്ചു വയ്ക്കുക.
ശ്വാസം എടുത്തുകൊണ്ട് കാലുകളും അരക്കെട്ടും മുകളിലേക്ക് ഉയർത്തുക.
കൈകൾകൊണ്ട് അരക്കെട്ടിനു താങ്ങുകൊടുക്കുക.
കാലുകൾ കൂടുതൽ ഉയർത്തുക.
കൈകൾ കുറേശ്ശെ ഇറക്കികൊണ്ടുവന്ന് നെഞ്ചിനു പുറകിലായി താങ്ങു കൊടുക്കുക.
ഇപ്പോൾ തോളിലായിരിക്കും നിൽക്കുന്നത്.
താടി നെഞ്ചോടു മുട്ടിയിരിക്കും.
സാധാരണ ശ്വാസമായിരിക്കണം.
പറ്റാവുന്നത്ര സമയം നിൽക്കുകക.
പറ്റാതാവുമ്പോൾ ശ്വാസം വിട്ടുകൊണ്ട് കൈകൾ അരക്കെട്ടിന്റെ ഭാഗത്തേക്ക് മാറ്റുക.
പതുക്കെ കൈകൾ തറയിൽ വയ്ക്കുക.
കാലുകൾ തറയിൽ വയ്ക്കുക.
കുറിപ്പ്: കാലുകൾ ഉയര്ത്തു മ്പോൾ തല ഉയരാതെ ശ്രദ്ധിക്കണം.
സർവാംഗാസനത്തിനു ശേഷം മത്സ്യാസനം ചെയ്യണം.
ശരീരത്തിനു മുഴുവനായുള്ള ആസനമാണ്.
തൈറോയ്ഡ് ഗ്രന്ഥിയെ പുഷ്ഠിപ്പെടുത്തുന്നു.
ഓർമ്മ ശക്തി കൂട്ടുന്നു.
ഏകാഗ്രത കൂട്ടുന്നു.
സ്ത്രീകളിലെ ഗർഭാശയ രോഗങ്ങൾ മാറും.
ഹോസ്പീസ് ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇംഗ്ലീഷ് വിലാസം https://ml.wikipedia.org/wiki/Hospice സെന്റ് ക്രിസ്റ്റഫർ ഹോസ്പീസ്
പ്രായം വർദ്ധിച്ച് അവശനിലയിയായതും ചികിത്സ ചെയ്താലും മാറാത്ത രോഗമുള്ളതുമായ മനുഷ്യർ മരണത്തെ പ്രതീക്ഷിക്കുന്ന ദിവസങ്ങളിൽ പരിചരിക്കുന്ന സ്ഥാപനമാണ് ഹോസ്പീസ് .
വേദന അനുഭവിക്കുന്ന മനുഷ്യർക്ക് മരിക്കുന്നതുവരെ ആശ്വാസം നൽകി അവരെ പരിചരിക്കുകയാണ് ഇവിടെനിന്നും ചെയ്യുന്നത്.
ജീവിതത്തിന്റെ അവസാനനാളുകളിൽ മാനസികപ്രയാസങ്ങൾ ഒഴിവാക്കാനും ശാരീരിക വേദനകൾ മറന്ന്, മരിക്കാനും ഈ സ്ഥാപനത്തിലെ പരിചരണം കൊണ്ട് കഴിയുന്നു.
സാന്ത്വനചികിത്സയുടെ ഭാഗമായി പാലിയേറ്റീവ് സ്ഥാപനത്തോടൊപ്പമാണ് പലയിടത്തും ഹോസ്പീസ് പ്രവർത്തിക്കുന്നത്.
മനുഷ്യന്റെ അവസാന നാളുകളിൽ പരിചരണം നൽകുക എന്ന ആശയം പതിനൊന്നാം നൂറ്റാണ്ട് മുതൽ തുടങ്ങിയെങ്കിലും പതിനേഴാം നൂറ്റാണ്ടിലാണ് പ്രവർത്തനത്തിൽ വന്നത്.
യുദ്ധത്തിൽ മുറിവേറ്റവരെയും തീർത്ഥാടകരെയും പരിചരിക്കാനായിരുന്നു ആദ്യം തുടങ്ങിയത്.
ആധുനിക രീതിയിലുള്ള ഹോസ്പീസ് സ്ഥാപിച്ചത് 1950ൽ Cicely Saunders എന്ന വ്യക്തിയാണ്.
തുടർന്ന് ഇംഗ്ലണ്ടിലും അമേരിക്കയിലും അനേകം ഹോസ്പീസ് സ്ഥാപിക്കാൻ തുടങ്ങി.
ഫ്രാൻസ്, പോളണ്ട്, ജപ്പാൻ, ഇസ്രയേൽ, ചൈന, തായ്‌വാൻ ഹോങ്‌കോങ്ങ്, റഷ്യ തുടങ്ങിയ രാജ്യങ്ങളിൽ ഹോസ്പീസ് സ്ഥാപിച്ചിട്ടുണ്ട്.
1986ൽ മുംബെയിൽ സ്ഥാപിച്ച ‘ശാന്തി അവെദ്ന ആശ്രമം’ ഇന്ത്യയിലെ ആദ്യത്തെ ഹോസ്പീസ് ആയി അറിയപ്പെടുന്നു.
ഇപ്പോൾ ഇന്ത്യയിലെ വൻ‌നഗരങ്ങളിലെല്ലാം ഹോസ്പീസ് ഉണ്ട്.
ആശുപത്രിയിൽ നിന്നും വീട്ടിൽ നിന്നും ലഭിക്കുന്ന പരിചരണമാണ് ഹോസ്പീസിൽ പ്രവേശിക്കപ്പെടുന്ന വ്യക്തിക്ക് ലഭിക്കുന്നത്.
പ്രായം കൊണ്ടും രോഗം കൊണ്ടും അവശരായ വ്യക്തിയുടെ അവസാനദിവസങ്ങളിൽ സ്വന്തം വീട്ടിൽ കഴിയുന്നതിനു പകരം ആശുപത്രി പരിചരണം കൂടി ഇവിടെനിന്നും ലഭിക്കുന്നു.
മാസങ്ങൾക്കുള്ളിൽ മരണം പ്രതീക്ഷിക്കുന്ന വ്യക്തികളെയാണ് ഹോസ്പീസുകളിൽ പ്രവേശിപ്പിക്കുന്നത്.
അതിനാൽ വ്യക്തിയുടെയും അവരുടെ കുടുംബാംഗങ്ങളുടെയും സഹകരണം ഹോസ്പീസിലെ ജീവനക്കാർക്ക് ആവശ്യമാണ്.
അവലംബം ↑ 1965ൽ സിസിലി സോണ്ടേഴ്‌സിന്റെ ഇംഗ്ലണ്ടിലുള്ള ഹോസ്പീസ് സന്ദർശിച്ച റവ.
ജെ. ഡി. സോളമൻ കേരളത്തിലെ സാന്ത്വനചികിത്സാ രംഗത്തെ വഴികാട്ടികളിൽ ഒരാളായിരുന്നു.
ഹോസ്റ്റ് ഫാസ് ഇംഗ്ലീഷ് വിലാസം https://ml.wikipedia.org/wiki/Horst_Faas ഹോഴ്‌സ്റ്റ് ഫാസ്, 28 ഏപ്രിൽ 1933 – 10 മെയ്‌  2012
ജർമൻ വംശജനായ വിഖ്യാത യുദ്ധ ഫോട്ടോഗ്രാഫറായിരുന്നു ഹോഴ്സ്റ്റ് ഫാസ് (28 ഏപ്രിൽ 1933 – 10 മേയ് 2012).
വിയറ്റ്‌നാം യുദ്ധത്തിന്റെ ഭീകരതകൾ ക്യാമറക്കണ്ണുകളിലാക്കി ലോകത്തെ ഞെട്ടിച്ച ഫാസ് അസോസിയേറ്റ് പ്രസ്സിന്റെ യുദ്ധഫോട്ടോഗ്രാഫർ എന്ന നിലയ്ക്കാണ് പ്രശസ്തനായത്.
രണ്ടുവട്ടം പുലിറ്റ്‌സർ സമ്മാനം ലഭിച്ചിട്ടുണ്ട്.
1964-ൽ എ.പി.യിൽ ചേർന്ന അദ്ദേഹം പിന്നീടതിന്റെ ഫോട്ടോ ചീഫ് ആയി.
സയർ , അൾജീരിയഎന്നിവിടങ്ങളിലും ഫാസ് ജോലി ചെയ്തിട്ടുണ്ട്.
വിയറ്റ്‌നാം യുദ്ധത്തിന്റെ പ്രശസ്ത ചിത്രങ്ങൾ പലതും ഫാസിന്റെ നിർദ്ദേശമനുസരിച്ച് അദ്ദേഹത്തിന്റെ ശിഷ്യൻമാർ എടുത്തതാണ്.
1967-ൽ കാലിന് ക്ഷതമേറ്റതിനെ തുടർന്ന് വീൽചെയറിലാണ് അദ്ദേഹം പിന്നീടുള്ള കാലം ജീവിച്ചത്.
അരയ്ക്കുതാഴെ തളർന്ന് കിടപ്പിലാകുന്നതുവരെ ഫാസ് ഫോട്ടോഗ്രാഫി രംഗത്ത് സജീവമായിരുന്നു.